b"\n_START_ARTICLE_\n\xc3\x96ljeit\xc3\xbc\n_START_PARAGRAPH_\n\xc3\x96ljeit\xc3\xbc tai Mohammad Khudabanda oli Persian kahdeksas il-kaani-hallitsija vuodet 1304\xe2\x80\x931316. H\xc3\xa4nen hallintokautenaan \xc5\xa1iialaisuudesta tehtiin valtionuskonto._NEWLINE_\xc3\x96ljeit\xc3\xbcn \xc3\xa4iti kastoi h\xc3\xa4net kristityksi nimell\xc3\xa4 Nicolas, mutta my\xc3\xb6hemmin h\xc3\xa4n k\xc3\xa4\xc3\xa4ntyi buddhalaisuuteen ja sunnilaisuuteen, jolloin otti nimen Mohammad Khudabanda. \xc3\x96ljeit\xc3\xbcn veljen ja hallitsija Mahmud Ghazanin kuoltua vuonna 1304 \xc3\x96ljeit\xc3\xbc kukisti helposti kilpakumppaninsa ja nousi valtaan. H\xc3\xa4nen aikansa oli suhteellisen rauhallinen._NEWLINE_Teologi Al-Hillin vaikutuksesta \xc3\x96ljeit\xc3\xbc valitsi \xc5\xa1iialaisuuden, jonka h\xc3\xa4n my\xc3\xb6s julisti valtionuskonnoksi. \xc3\x96ljeit\xc3\xbc tunnettiin taiteiden suojelijana ja h\xc3\xa4nen aikanaan rakennettiin mm. Soltaniyeh, jota pidet\xc3\xa4\xc3\xa4n il-kaanien ajan merkitt\xc3\xa4v\xc3\xa4mp\xc3\xa4n\xc3\xa4 arkkitehtonisena saavutuksena._NEWLINE_\xc3\x96ljeit\xc3\xbc kuoli vuonna 1316, jonka j\xc3\xa4lkeen hallitsijaksi tuli h\xc3\xa4nen poikansa Abu Sa'id."